Ellingard

Ellingard er et konsern med røtter tilbake til 1905. Konsernet opererer innen bygg og anlegg, detaljhandel, gravstein og eiendom i dag.

Ellingard AS er konsernets entreprenørselskap som er en totalleverandør av alt innen mur, flis, naturstein og terrazzo, selskapet utfører oppdrag over hele landet. Ellingard Collection AS startet som en intern innkjøpsorganisasjon, men drifter i dag en egen proff-butikk i Oslo og leverer benkeplater og flis til både proff og privatmarkedet. Salg av gravstein på nett skjer gjennom nettbutikken Gravstein24.no. Gravstein24 AS produserer gravstein ved sitt produksjonsanlegg i Vestby utenfor Oslo. Fra Vestby leveres gravstein over hele landet.

Konsernets eier gjennom Ellingard Eiendom AS 3 næringseiendommer. Hovedkontoret, lager og verksted ligger i Østre Aker vei 103, Oslo. På nabotomten, Østre aker Vei 105 har Ellingard Collection sin proffbutikk og et stort show rom for flis. Verpetveien 52 på Vestby utenfor Oslo huser Gravstein24 AS, produksjonsanlegg og lager.

I tillegg har Ellingard Holding AS (morselskap) eierskap i Murmestrene Sveen & Co (44%), Oslo Property Development AS (50%) og Byggimportøren AS (95%).  

Konsernet hadde nær 200 ansatte i 2024 og omsetter for over 400 millioner kroner.

Fra og med 2025 skal Ellingard også være tilstede på Construction City i Oslo, med utstilling og kontorplasser. 

 Historie 

 1905 - Steinhuggervirksomheten etableres på Eide
 1986 - Karstein Ellinggard starter opp virksomheten i Oslo
 1992 - Ellingard kjøpte eiendommen Storveien 12, Oslo (videresolgt i 2003)
 1996 - Hele virksomheten samles i Oslo med Pål Smith som leder
 2004 - Ellingard kjøper tomt og innredet brakkeløsning som kontor på Alnabru
 2006 - Tomten på Alnabru selges
 2006 - Ellingard kjøper eiendommen Østre Aker vei 103 i Oslo
 2006 - Ellingard kjøper 5 måls tomt på Vestby i Akershus
 2007 - Ellingard tar Østre Aker vei 103 i Oslo i bruk som sitt hovedkontor
 2007 - Oppkjøp av Murmester Rolf Holm AS, som ble etablert i 1945
 2010 - Ellingard Collection AS skilles ut som eget selskap for å oppnå bedre logistikk og komme tettere inn på de internasjonale  steinmarkeder
 2010 - Ellingard Collection starer opp egen butikk rettet mot kunder i bransje- og privatmarkedene
 2013 - Steinhuggervirksomheten Ellingard Monument AS skilles ut som eget selskap (i dag Gravstein24 AS)
 2013 - Ellingard Gruppen AS etableres som konsernets morselskap
 2013 - Respo Terrazzo AS, etablert i 1975 kjøpes for å utnytte synergier med Ellingards øvrige virksomhet.
 2017 - Nettbutikken Gravstein24 etableres som egen merkevare
 2018 - Erverver 60% av aksjene i Saga Begravelsesbyrå AS (avvikles 2024)
 2018 - Kjøper eiendommen Østre Aker vei 105 for å ekspandere. Flytter butikken til Ellingard Collection AS hit og etablerer flotte showroom i andre etasje
 2022 - Fusjonerer Respo Terrazzo AS inn i Ellingard Naturstein AS
 2023 - Erverver 44 % av aksjene i Murmestrene Sveen & Co
 2023 - Etablerer Byggimportøren AS
 2024 - Etablerer Oslo Property Development AS sammen med Murmestrene Sveen & Co

 Referanser 

Kategori:Etableringer i 1905